สังคมข่าวหุ้น
*...ดัชนีตลาดหุ้นไทยปิดที่ระดับ 1,581.98 จุด ลดลง 0.98 จุด มูลค่าการซื้อขาย 99,508.23 ล้านบาท จับตาการเร่งนำเข้าวัคซีนโควิดทั้งตัวหลักและวัคซีนทางเลือกเพื่อสร้างความชัดเจนมากขึ้น จับตาเรื่องการเร่งฉีดวัคซีนโควิดในเดือนมิ.ย.นี้ ที่จะทำให้มีความคาดหวังถึงการฟื้นตัวของเศรษฐกิจจากการเปิดเมือง...
30 พ.ค. 2564

สโนว์แมน
*…ดัชนีตลาดหุ้นไทยปิดที่ระดับ 1,581.98 จุด ลดลง 0.98 จุด มูลค่าการซื้อขาย 99,508.23 ล้านบาท จับตาการเร่งนำเข้าวัคซีนโควิดทั้งตัวหลักและวัคซีนทางเลือกเพื่อสร้างความชัดเจนมากขึ้น จับตาเรื่องการเร่งฉีดวัคซีนโควิดในเดือนมิ.ย.นี้ ที่จะทำให้มีความคาดหวังถึงการฟื้นตัวของเศรษฐกิจจากการเปิดเมือง…
*…BGRIM เปิดตัว “พรีโมแคร์ เมดิคอล คลินิก” สาขาต้นแบบ ณ อาคารไวท์เฮ้าส์ บี.กริม สำนักงานใหญ่ ถ.กรุงเทพกรีฑา เมื่อวันที่ 28 พ.ค.ที่ผ่านมา เปรียบเสมือนเป็นคลินิกใกล้บ้านที่เน้นการป้องกันอย่างต่อเนื่อง เพื่อช่วยให้คนไทยมีสุขภาพที่ดีขึ้นอย่างยั่งยืน พร้อมครอบคลุมบริการตรวจสุขภาพเบื้องต้น…
*…บอร์ด GUNKUL ไฟเขียวขายหุ้นที่ซื้อคืน 99.04 ล้านหุ้น หรือคิดเป็น 1.34% ตั้งแต่วันที่ 14 มิ.ย.-23 ต.ค. 64 ด้าน PTTGC แจงการจำหน่ายหุ้นซื้อคืน 22,300,000 หุ้น หรือคิดเป็น 0.495% ตั้งแต่วันที่ 7 มิ.ย.64-9 ธ.ค. 65 เป็นไปตามกฎเกณฑ์ของ ตลท. ถือว่าเป็นจำนวนหุ้นที่น้อยมาก…
*…จบไปอีกหนึ่งกรณีกับหน้าที่ของก.ล.ต.ว่าด้วยการลงโทษทางแพ่ง “เจ๊แอน” กรณีเผยแพร่ข้อความอันอาจก่อให้เกิดความสำคัญผิดเกี่ยวกับการดำเนินธุรกิจ JKN ลักษณะมีผลกระทบต่อราคาหุ้น ด้วยมูลค่ารวม 2.16 ล้านบาท…
*…CPN จับมือพันธมิตรกับภารกิจระดับชาติ คนไทยร่วมใจฉีดวัคซีน เปิดแคมเปญ “I’M VACCINATED ฉีดวัคซีนแล้วนะ” เป็นครั้งแรกในธุรกิจศูนย์การค้าไทย เพื่อสร้างความมั่นใจให้กับลูกค้า แสดงถึงความพร้อมและความสะอาดปลอดภัยของศูนย์การค้า พร้อมเดินหน้าสนับสนุนภาครัฐ ตอกย้ำศูนย์การค้าเซ็นทรัลเป็นผู้นำ “ต้นแบบ” ศูนย์การค้าปลอดภัยเพื่อฉีดวัคซีนทั่วประเทศ ชูโมเดล Provincial Vaccination Centers โดยสนับสนุนพื้นที่รวม 40,000 ตร.ม. ใน 23 สาขาทั่วประเทศ…
*…ITD เสนอขายหุ้นกู้ ครั้งที่ 1/2564 มูลค่าไม่เกิน 4,000 ล้านบาท 2 ชุด เสนอขายให้แก่ผู้ลงทุนสถาบัน หรือผู้ลงทุนรายใหญ่ระหว่างวันที่ 31 พ.ค.-2 มิ.ย. 64 ชูอัตราดอกเบี้ย 5.10-5.80% ฟาก “ทริสเรทติ้ง” จัดอันดับความน่าเชื่อถืออยู่ที่ “BBB-” แนวโน้ม “คงที่ เมื่อวันที่ 8 เม.ย. 64…
*…ตลาดหลักทรัพย์ฯ ให้ EE ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) เริ่มตั้งแต่ 31 พ.ค.-9 ก.ค. 64 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ  KK ใช้ถึง 31 พ.ค. 64 ด้าน DELTA, PPS ใช้ถึง 2 มิ.ย. 64 ฟาก PSL ใช้ถึง 4 มิ.ย. 64 ส่วน DIMET, DIMET-W3, DIMET-W4 ใช้ถึง 8 มิ.ย. 64 ขณะที่ TH ใช้ถึง 10 มิ.ย. 64 สำหรับ LEO, UPA ใช้ถึง 11 มิ.ย. 64 อีกทั้ง COMAN, MVP ใช้ถึง 17 มิ.ย. 64 ส่วน DOD, DOD-W1, GBX, IND, PROEN ใช้ถึง 18 มิ.ย. 64 ด้าน DITTO, INOX, VPO ใช้ถึง 25 มิ.ย. 64 และ KOOL, SKE, VIBHA-W3, WINMED, WORK ใช้ถึง 2 ก.ค. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
…*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.